યોગિક દ્રષ્ટિકોણથી જોવા જઈએ તો આ હજી પણ એક હંગામી ઉપાય છે. હું કોઈ બાબત પ્રત્યે કે કોઈ વ્યક્તિ વિશેષ પ્રત્યે એક ગાંડાની જેમ ઝનુન રાખી શકું, પરંતુ તેનો અર્થ એ નથી કે તેનાંથી મને એકલવાયાપણું નહિ અનુભવાય. દુનિયાના જે ખુબ જ સફળ કલાકારો, સંગીતકારો છે તેમના તરફ એક નજર કરો જેઓ પોતાની કલાને દિન-રાત શ્વસતા રહ્યાં છે, આખું જીવન પોતાની કલાને માટે જીવતાં રહ્યાં છે, અને તેમ છતાં તેઓ ડીપ્રેશનનો ભોગ બન્યાં હોય છે. યોગ એવું કહે છે કે એકલાપણું એ તમારી જાતને ખોજવાની એક સુંદર તક છે, એક એવું ચિંતન કરવાની કે તમે શું કરી શકો છો એટલું જ નહિ પણ તમે અત્યાર સુધી શું કર્યું છે. જયારે તમે એકાંતમાં પણ તમારી સજાગતાને જાળવી રાખી શકો, તો તમે આ શાંતિનો શાંત દરિયો ખોજી શકશો. જો આ એકલવાયાપણું બીજું કશું પણ હોય તો તે છે તમારી આત્માનો અવાજ.